**St Ninian's Isle** er en liten øy som er forbundet med den største tomboloen (sandrygg) på Shetland i Storbritannia til den sørvestlige kysten av øya Mainland. Den er en del av det sivile sognet Dunrossness på sørlige Mainland.

Tomboloen, lokalt kjent som en *ayre*, avledet fra norrøne *eyrr* for «grusstrand» eller «grusholdig sted», er 500 meter lang. Om sommeren er tomboloen over havet og tilgjengelig for turgåere. Om vinteren fjerner sterkere bølger sand fra stranden slik at den vanligvis dekkes ved høyvann, og noen ganger gjennom hele tidevannsyklusen, til sanden kommer tilbake våren etter. Avhengig av definisjonen som brukes, er St. Ninian dermed enten en øy eller en halvøy. Dens areal er på rundt 72 hektar.

Den nærmeste bosetningen er Bigton, også i Dunrossness. Mange sjøfugler, blant annet lundefugl, besøker øya, og flere arter som hekker der.

Historie
--------

St. Ninian
Utsikt til nevnte strand
Som navnet antyder, har øya kirkelige forbindelser, som i likhet med andre på nordlige øyene, Hebridene og kanskje Færøyene kan ha forbindelser til *papar*, eller på irsk *Céilí Dé*, bokstavelig «Guds ektefeller». De var ekstreme medlemmer av av asketiske kristne kloster- og eremittiske samfunn på de britiske øyer i middelalderen, først i Irland.

Øyas historie er imidlertid langt eldre enn kristendommen, og det er funnet graver fra neolittisk tid (bondesteinalderen) innenfor kapellets vegger (tidligere under gulvet). Ruinene av et kapell fra 1100-tallet kan fortsatt sees nær enden av tomboloen. Dedikasjonen er til Shetlands skytshelgen, den gåtefulle sankt Ninian av Galloway, som også er mye æret på de nærliggende Orknøyene. I 1958 fant en utgravning en forsamling av sølv fra 800-tallet på kapellområdet under en steinhelle i en trekasse, noe som forårsaket en fornyet arkeologisk interesse på øya. Det ble mistenkt å ha blitt gravlagt for å skjule det fra, eller stjålet i et vikingangrep. Det ble også funnet rester av et kapell fra før norrøn tid, noe som kan tyde på en tilstedeværelse av den nevnte asketiske klostersamfunnet.

Den siste familien som bodde på øya var den til Henry Leask, som forlot øya i 1796. Henry Leask var gift to ganger og hadde 13 barn.

St. Ninian-skatten
------------------

Den viktige depotfunn fra tidlig middelalder, St. Ninian-skatten, er et forråd av metallarbeider, det mest i sølv, som ble oppdaget under kirkegulvet i 1958. De historiske gjenstandene er datert til tidsrommet 750–825 e.Kr. Det var 28 gjenstander, blant annet 12 keltiske brosjer, og er i dag oppbevart i Skottlands nasjonalmuseum i Edinburgh.

Bilder
------

* Piktisk sølv fra rundt år 800Piktisk sølv fra rundt år 800
* Keltisk brosjeKeltisk brosje
* BolleBolle
* BeltestroppBeltestropp
* PyntPynt
* BrosjeenderBrosjeender
* SølvbrosjerSølvbrosjer
* SølvbollerSølvboller

Referanser
----------

1. ↑  Hansom, J.D. (2003): «St Ninian's Tombolo» Arkivert 23. oktober 2008 hos Wayback Machine. *Coastal Geomorphology of Great Britain*
2. ↑  Nicolson (1972), s. 21
3. ↑  Jakobsen, Jakob (1897): *The Dialect and Place Names of Shetland*
4. ↑   «Guide to Scandinavian origins of place names in Britain» (PDF). *Ordnance Survey*, 2004. Arkivert fra originalen (PDF) den 4. desember 2008
5. ↑  «Tombolos or ayres», *Fettes College Shetland Landscapes*. Arkivert fra originalen Arkivert 30. august 2004 hos Wayback Machine. den 30. august 2004
6. ↑  D'Alton, Edward Alfred (1908): "Culdees", *Catholic Encyclopedia*. **4**. New York: Robert Appleton Company.
7. ↑  Haswell-Smith, Hamish (2004): *The Scottish Islands*. Edinburgh. Canongate.
8. ↑  «St Ninian's Isle Treasure», *National Museums Scotland*

Litteratur
----------

* O'Dell, A.: *St. Ninian's Isle Treasure. a Silver Hoard Discovered on St. Ninian's Isle, Zetland on 4th July, 1958*. Aberdeen University Studies. No. 141
* Nicolson, James R. (1972): *Shetland*. Newton Abbott. David & Charles.
* Youngs, Susan, red. (1989): «The Work of Angels», *Masterpieces of Celtic Metalwork, 6th–9th centuries AD*, British Museum Press, London, ISBN 978-0-7141-0554-3; s. 108–112
* Webster, Leslie (2012): *Anglo-Saxon Art*, British Museum Press, ISBN 9780714128092

Eksterne lenker
---------------

(en) St Ninian's Isle – kategori av bilder, video eller lyd på Commons Rediger på Wikidata

* Photographs of the St Ninian's Isle Treasure, *National Museums Scotland*
* Pictures of the treasure, *Shetland Museum*
* St Ninian's Isle, *Shetland Heritage*

|  |  |
| --- | --- |
| Oppslagsverk/autoritetsdata | VIAF **·** GeoNames
 |